rejauldu/bengali-wikipedia huggingface dataset:
আনোয়ার হোসেন হেলাল (জন্ম: ১২ জুলাই ১৯৬৪) বাংলাদেশের নওগাঁ জেলার রাজনীতিবিদ যিনি নওগাঁ-৬ আসনের সাবেক সংসদ সদস্য।thumb|মোঃ আনোয়ার হোসেন হেলাল   প্রাথমিক জীবন  আনোয়ার হোসেন হেলাল ১২ জুলাই ১৯৬৪ সালে নওগাঁর রাণীনগরে জন্মগ্রহণ করেন। তার পিতা মরহুম আজিম উদ্দীন সরদার খট্টেশ্বর রাণীনগর ইউনিয়নের সফল সদস্য ও চেয়ারম্যান ছিলেন এবং ১৯৭১ সালে রাণীনগর থানা আওয়ামীলীগের কোষাধ্যক্ষ ছিলেন ।   রাজনৈতিক জীবন  আনোয়ার হোসেন হেলাল এমপি , রাজনৈতিক জীবনে রাণীনগর উপজেলা আওয়ামী লীগের যুগ্ন- সাধারণ সম্পাদক পরে সহ-সভাপতি বর্তমানে সভাপতি পদে আছেন। তিনি ২০০৯–২০১৪ মেয়াদে ও ২০১৯–২০২০ মেয়াদে দুই বার রাণীনগর উপজেলা পরিষদের চেয়ারম্যান ছিলেন। ২০০৩ সালে তিনি খট্টেশ্বর রাণীনগর ইউনিয়নের চেয়ারম্যান নির্বাচিত হন।  ২৭ জুলাই ২০২০ সালে নওগাঁ-৬ আসনের সংসদ সদস্য ইসরাফিল আলম মৃত্যুবরণ করলে শূন্য আসনে ১৭ অক্টোবর ২০২০ সালের উপ-নির্বাচন তিনি বাংলাদেশ আওয়ামীলীগের মনোনয়ন পান এবং সংসদ সদস্য নির্বাচিত হন।২০২১ সালে উপজেলা সম্মেলনে রাণীনগর উপজেলা আওয়ামী লীগের সভাপতি নির্বচিত হন এছাড়াও তিনি শ্রম ও কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য ।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:নওগাঁ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:নওগাঁ জেলার ব্যক্তি বিষয়শ্রেণী:উপজেলা পরিষদের চেয়ারম্যান
কর্চোরাস ক্যাপসুলারিস (প্যাটসান নামেও পরিচিত) সাধারণত সাদা পাট হিসাবে পরিচিত, এটি মালভেসি পরিবারের একটি গুল্ম প্রজাতি। এটি পাটের আঁশের অন্যতম উৎস, যা পাটের প্রধান উৎস কর্চোরাস অলিটোরিয়াস থেকে প্রাপ্ত আঁশের চেয়ে সূক্ষ্ম মানের হিসাবে বিবেচিত হয়। এর পাতা খাদ্যসামগ্রী হিসাবে ব্যবহৃত হয় এবং পাতা, কাঁচা ফল এবং শিকড় ঐতিহ্যবাহী ঔষধ হিসাবে ব্যবহার করা হয়।  বর্ণনা সাদা পাট খাড়া, বার্ষজীবী গুল্ম জাতীয় উদ্ভিদ, এর ছুঁচোলো পাতা, হলুদ রঙের পাঁচ-পাপড়ী যুক্ত ফুল হয় এবং এর উচ্চতা দুই মিটার বা তার চেয়ে বেশি হয়ে থাকে। এর গুটিকাসদৃশ ফল রয়েছে। এর উৎপত্তিস্থল সম্ভবত চীনে তবে এটি এখন বাংলাদেশ এবং ভারতে প্রচুর পরিমানে জন্মে এবং এটি ক্রান্তীয় আফ্রিকার  অনেক অংশে ছড়িয়ে পড়েছে। ব্রাজিলের অ্যামাজন অঞ্চলেও এর চাষ হয়।  ব্যবহার সাদা পাট থেকে প্রাপ্ত আঁশ সাদা এবং তোষা পাটের তুলনায় উচ্চ মানের। পাট গাছ কাটার পর এটি পানিতে জাগ দেওয়া হয়। এরপর তন্তু নরম হলে আঁশ ছাড়ানো হয় এবং এরপর এটি শুকানো হয়। এটি বস্তা, ব্যাগ, কার্পেট, পর্দা, কাপড় এবং কাগজ তৈরিতে ব্যবহৃত হয়। তোষা পাট এবং সাদা পাট হল পাটের প্রধান উৎস। বিশ্বের প্রধান পাট উৎপাদনকারী দেশ হলো ভারত এবং বাংলাদেশ ।এখানকার গঙ্গা ও ব্রহ্মপুত্রর প্লাবনভূমি এবং ব-দ্বীপ অঞ্চলে ফসলটি ভাল জন্মে।  কচি পাট গাছের পাতা এবং অঙ্কুর সালাদে ব্যাপকভাবে খাওয়া হয় এবং বড় হওয়ার পর শাক হিসাবে রান্না করে খাওয়া হয়। পাতা শুকনো এবং গুঁড়ো করে সুরুয়াতে ঘন করতে বা চা হিসাবে ব্যবহার করা হয়। অপরিপক্ক ফল কাঁচা বা রান্না করে খাওয়া হয়।  উদ্ভিদটি ভেষজ ওষুধ হিসাবেও ব্যবহৃত হয়। পাতা ক্ষুধা বর্ধক, হজম কারক হিসাবে, রেচক এবং উদ্দীপক হিসাবে ব্যবহার করা হয়। জ্বর কমানোর জন্য পাতার একটি দ্রবণ ব্যবহার করা হয় এবং শিকড় ও পাতা আমাশয়ের ঔষধ হিসাবে ব্যবহার করা হয়। বীজে ডাইগোক্সিন জাতীয় পদার্থ থাকে এবং এটি প্রাণী এবং পোকামাকড় উভয়ের জন্যই বিষাক্ত।  আরও দেখুন   চীনা পাট   কেনাফ   তোষা পাট  তথ্যসূত্র  বহিঃসংযোগ  বিষয়শ্রেণী:পাট ক্যাপসুলারিস বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
This box: [ view] • [ কথাবার্তা] • [ সম্পাদনা করুন]ang:Template:Tnavbar-mini-nodiv ar:قالب:Tnavbar be:Шаблон:Navbar bpy:মডেল:Tnavbar ca:Plantilla:Tnavbar ceb:Template:Tnavbar-plain cv:Шаблон:Tnavbar da:Skabelon:Tnavbar el:Πρότυπο:Tnavbar en:Template:Tnavbar fa:الگو:نوارپیونددان fr:Modèle:Tnavbar fi:Malline:Tnavbar ga:Teimpléad:Tnavbar hi:Template:Tnavbar hr:Predložak:Tnavbar hu:Sablon:Tnavbar id:Templat:Tnavbar ilo:Template:Tnavbar is:Snið:Tl ja:Template:Tnavbar ka:თარგი:Tnavbar kk:Үлгі:Tnavbar ko:틀:안내 참조 kn:ಟೆಂಪ್ಲೇಟು:Tnavbar ku:Şablon:Tnavbar lo:Template:Tnavbar lt:Šablonas:Tnavbar lv:Veidne:Tnavbar it:Template:Tnavbar mi:Template:Tnavbar mk:Шаблон:Навлента ml:Template:Tnavbar mn:Template:Tnavbar ms:Templat:Tnavbar mt:Template:Tnavbar mr:साचा:Tnavbar ne:Template:Tnavbar new:Template:Tnavbar nl:Sjabloon:Tnavbar no:Mal:Tnavbar nov:Template:Tnavbar oc:Modèl:Tnavbar ps:Template:Tnavbar pt:Predefinição:Tnavbar-mini-nodiv ro:Format:Tnavbar ru:Шаблон:Tnavbar si:Template:Tnavbar simple:Template:Tnavbar sk:Šablóna:Tnavbar sl:Predloga:Prednavmeni sr:Шаблон:Tnavbar su:Citakan:Tnavbar sv:Mall:Tnavbar ta:வார்ப்புரு:Tnavbar tg:Шаблон:Tnavbar th:แม่แบบ:Tnavbar tr:Şablon:Dçubuğu uk:Шаблон:Tnavbar vi:Tiêu bản:Tnavbar yi:מוסטער:Tnavbar zh:Template:Tnavbar zh-yue:Template:Tnavbar
নর্দি মুকিয়েলে মুলের (; জন্ম: ১ নভেম্বর ১৯৯৭; নর্দি মুকিয়েলে নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব পারি সাঁ-জেরমাঁ এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৫ সালে, মুকিয়েলে ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন নর্দি মুকিয়েলে মুলের ১৯৯৭ সালের ১লা নভেম্বর তারিখে ফ্রান্সের মোঁত্রেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মুকিয়েলে ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৭ বছরে ১৫ ম্যাচে অংশগ্রহণ করেছেন।  ২০২১ সালের ৭ই সেপ্টেম্বর তারিখে, ২৩ বছর, ১০ মাস ও ৬ দিন বয়সে, ডান পায়ে ফুটবল খেলায় পারদর্শী মুকিয়েলে ফিনল্যান্ডের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৬৭তম মিনিটে রক্ষণভাগের খেলোয়াড় লেও দুবোয়ার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৫ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ফ্রান্স ২–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মুকিয়েলে সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ফ্রান্স  ২০২১  ১  ০ সর্বমোট  ১  ০  তথ্যসূত্র  বহিঃসংযোগ                         বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মোঁপালিয়ে এরো স্পোর্ট ক্লাবের খেলোয়াড় বিষয়শ্রেণী:আরবি লাইপৎসিশের খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:পারি ফুটবল ক্লাবের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
বেণীপুর বহুমুখী মাধ্যমিক বিদ্যালয় ঝিনাইদহ জেলার শৈলকুপা উপজেলার একটি মাধ্যমিক বিদ্যালয়। এটি ১৯০৬ সালে প্রতিষ্ঠিত হয়েছিল। কাঁচেরকোল ইউনিয়নে শিক্ষার প্রসার করতে এই বিদ্যালয়ের অবদান রয়েছে।   অবস্থান  বিদ্যালয়টি কুষ্টিয়া জেলার ইসলামী বিশ্ববিদ্যালয় থেকে ৬ কিলোমিটার দূরে কাঁচেরকোল ইউনিয়নের বেণীপুর গ্রামে অবস্থিত।   অবকাঠামো  বিদ্যালয়টিতে ২টি একাডেমিক (দ্বিতল) ভবন, ১টি ছাত্রাবাস, ১টি মসজিদ এবং একটি লাইব্রেরি রয়েছে।   উল্লেখযোগ্য শিক্ষার্থী    আব্দুল লতিফ - ভাষা সৈনিক ও গবেষক।   আরও দেখুন    কাচেরকোল ইসলামিয়া ফাজিল মাদ্রাসা    তথ্যসূত্র     বিষয়শ্রেণী:শৈলকুপা উপজেলা বিষয়শ্রেণী:ঝিনাইদহ জেলার বিদ্যালয় বিষয়শ্রেণী:১৯০৬-এ ব্রিটিশ ভারতে প্রতিষ্ঠিত বিষয়শ্রেণী:১৯০৬-এ প্রতিষ্ঠিত শিক্ষাপ্রতিষ্ঠান
thumb|270px|মহাভারত দীর্ঘতম মহাকাব্য thumb|270px|রামায়ণ সর্গবন্ধ বা মহাকাব্য হলো ধ্রুপদী সংস্কৃতে ভারতীয় মহাকাব্যের একটি ধারা।Mahakavya, Mahākāvya, Maha-kavya: 13 definitions, Sanskrit dictionary এই ধারাটি দৃশ্যাবলী, প্রেম, যুদ্ধ ইত্যাদির অলঙ্কৃত ও বিস্তৃত বর্ণনা দ্বারা চিহ্নিত করা হয় — সংক্ষেপে, বর্ণনায় একজন কবির দক্ষতা পরীক্ষা করে। মহাকাব্যের সাধারণ উদাহরণ হলো কুমারসম্ভবম্‌ ও কিরাতার্জুনিয়।  এটিকে সংস্কৃত সাহিত্যের সবচেয়ে মর্যাদাপূর্ণ রূপ হিসেবে বিবেচনা করা হয়। ধারাটি আদি মহাকাব্য, মহাভারত ও রামায়ণ থেকে উদ্ভূত হয়েছে। মহাকাব্যের দৈর্ঘ্য হওয়া সত্ত্বেও (১৫-৩০টি পর্ব, মোট প্রায় ১৫০০-৩০০০ শ্লোক), তারা এখনও রামায়ণ (৫০০ পর্ব, ২৪০০০ শ্লোক) এবং মহাভারত (প্রায় ১০০০০০ শ্লোক) থেকে অনেক ছোট।   তথ্যসূত্র    বহিঃসংযোগ   The Naishadha-charita English translation by K. K. Handiqui  [proofread] (includes glossary) The Ramayana : In Classical Sanskrit and Prakrt Mahakavya Literature/V. Raghavan   বিষয়শ্রেণী:ভারতীয় সাহিত্য বিষয়শ্রেণী:সংস্কৃত মহাকাব্য
আর্থার লুইস  সম্পূর্ণ নাম: স্যার উইলিয়াম আর্থার লুইস (জন্ম: ২৩ জানুয়ারি, ১৯১৫, ক্যাস্ট্রিজ , সেন্ট লুসিয়া , ব্রিটিশ ওয়েস্ট ইন্ডিজ—মৃত্যু: ১৫ জুন, ১৯৯১, ব্রিজটাউন, বার্বাডোস) ছিলেন একজন সেন্ট লুসিয়ান অর্থনীতিবিদ যিনি অর্থনৈতিক উন্নয়নের উপর তার গবেষণা এবং কৃষিতে শ্রম উৎপাদনশীলতার স্তরের সাথে স্বল্পোন্নত এবং অধিক উন্নত দেশগুলির মধ্যে বাণিজ্যের শর্তাবলী সম্পর্কিত একটি উদ্ভাবনী মডেল নির্মাণের জন্য ১৯৭৯ সালে অর্থনীতিতে নোবেল পুরস্কার লাভ করেন।   জীবনী  স্যার আর্থার লুইস ছিলেন একজন সেন্ট লুসিয়ান অর্থনীতিবিদ যিনি অর্থনৈতিক উন্নয়নের উপর তার গবেষণা এবং কৃষিতে শ্রম উৎপাদনশীলতার স্তরের সাথে স্বল্পোন্নত এবং অধিক উন্নত দেশগুলির মধ্যে বাণিজ্যের শর্তাবলী সম্পর্কিত একটি উদ্ভাবনী মডেল নির্মাণের জন্য ১৯৭৯ সালে অর্থনীতিতে নোবেল পুরস্কার লাভ করেন। সরকারি বৃত্তি লাভের পর লুইস লন্ডন স্কুল অফ ইকোনমিক্সে যোগদান করেন। তিনি ১৯৩৭ সালে স্নাতক ডিগ্রি অর্জন করেন এবং ১৯৪০ সালে সেখান থেকে অর্থনীতিতে পিএইচডি ডিগ্রি অর্জন করেন । তিনি ১৯৩৮ থেকে ১৯৪৭ সাল পর্যন্ত স্কুলে প্রভাষক, ১৯৪৭ থেকে ১৯৫৮ সাল পর্যন্ত ম্যানচেস্টার বিশ্ববিদ্যালয়ে অর্থনীতির অধ্যাপক, ১৯৫৯-৬২ সাল পর্যন্ত ওয়েস্ট ইন্ডিজের ইউনিভার্সিটি কলেজের অধ্যক্ষ এবং ১৯৬৩ থেকে ১৯৮৩ সাল পর্যন্ত প্রিন্সটন বিশ্ববিদ্যালয়ে অধ্যাপক ছিলেন। তিনি অনেক আন্তর্জাতিক কমিশন এবং বেশ কয়েকটি আফ্রিকান, এশীয় এবং ক্যারিবিয়ান সরকারের অর্থনৈতিক উন্নয়ন বিষয়ক উপদেষ্টা হিসেবে দায়িত্ব পালন করেন। তিনি ১৯৭০-৭৩ সাল পর্যন্ত ক্যারিবিয়ান উন্নয়ন ব্যাংক প্রতিষ্ঠায় সহায়তা করেন এবং এর প্রধান হিসেবে দায়িত্ব পালন করেন। ১৯৬৩ সালে লুইসকে নাইট উপাধি দেওয়া হয়। স্যার আর্থার লুইস উন্নয়ন অর্থনীতির ক্ষেত্রে একজন জনসাধারণের বুদ্ধিজীবী হিসেবে একটি উল্লেখযোগ্য কর্মজীবন কাটিয়েছিলেন এবং এই প্রক্রিয়ায় তিনি আফ্রিকান বংশোদ্ভূত ব্যক্তিদের বিরুদ্ধে উচ্চশিক্ষায় বিদ্যমান অনেক বর্ণগত বাধা অতিক্রম করেছিলেন। উন্নয়ন অর্থনীতির ক্ষেত্রে তাঁর অবদানের জন্য, ১৯৭৯ সালে তিনি নোবেল পুরস্কার লাভ করেন । তাঁর অনেক শিক্ষাগত কৃতিত্বের পাশাপাশি, তিনি জনসাধারণের ক্ষেত্রেও একটি ছাপ ফেলেছিলেন, দ্বিতীয় বিশ্বযুদ্ধের সময় এবং তার পরপরই ব্রিটিশ ঔপনিবেশিক অফিসের ঘন ঘন পরামর্শদাতা হিসেবে দায়িত্ব পালন করেছিলেন। এরপর তিনি ঘানার প্রথম প্রধান অর্থনৈতিক উপদেষ্টা এবং তার পরে, ওয়েস্ট ইন্ডিজ বিশ্ববিদ্যালয়ের প্রথম উপাচার্য হন । উপাচার্য হিসেবে তাঁর কাজের স্বীকৃতিস্বরূপ, ১৯৬৩ সালে রানী এলিজাবেথ তাঁকে নাইট উপাধিতে ভূষিত করেন। শিক্ষা জগতে, তিনি ম্যানচেস্টার বিশ্ববিদ্যালয় এবং প্রিন্সটন বিশ্ববিদ্যালয়ে রাজনৈতিক অর্থনীতিতে সভাপতিত্বকারী অধ্যাপক পদে অধিষ্ঠিত ছিলেন।  বই লুইস বেশ কয়েকটি বই লিখেছেন, যার মধ্যে রয়েছে:  দ্য প্রিন্সিপলস অফ ইকোনমিক প্ল্যানিং (১৯৪৯),  দ্য থিওরি অফ ইকোনমিক গ্রোথ (১৯৫৫),   * ডেভেলপমেন্ট প্ল্যানিং (১৯৬৬),  ট্রপিক্যাল ডেভেলপমেন্ট ১৮৮০–১৯১৩ (১৯৭১), এবং  গ্রোথ অ্যান্ড ফ্লাকচুয়েশনস ১৮৭০–১৯১৩ (১৯৭৮)   তথ্যসূত্র    বহিঃসংযোগ   বিষয়শ্রেণী:১৯১৫-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:অর্থনীতিবিদ বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:লন্ডন স্কুল অব ইকোনমিক্সের অধ্যাপক বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:উন্নয়ন অর্থনীতিবিদ বিষয়শ্রেণী:নাইটস ব্যাচেলর বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:সেন্ট লুসিয় নোবেল বিজয়ী
বাদকুচি () ভারতের মধ্য প্রদেশ রাজ্যের ছিন্দওয়ারা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাদকুচি শহরের জনসংখ্যা হল ১০,৭৬৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে বাদকুচি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
বৃহস্পতি (সংস্কৃত: बृहस्पति) একটি ভারতীয় নাম এবং এর দ্বারা নির্দেশ করা হয় বিভিন্ন যুগের সাথে সংশ্লিষ্ট বিভিন্ন রচনায় বর্ণিত পৌরাণিক চরিত্রকে। প্রাচীন হিন্দু সাহিত্য মতে বৃহস্পতি বৈদিক যুগের একজন ঋষি যিনি দেবতাদের পরামর্শদাতা ও গুরু। বিভিন্ন মধ্যযুগীয় গ্রন্থে এই শব্দটি বৃহস্পতি গ্রহকে ইঙ্গিত করে। প্রাচীন ভারতীয় বৈদিক গ্রন্থ মতে, তিনি হলেন বাগ্মিতার দেবতা, এবং কখনও কখনও তাকে অগ্নি দেবতার সঙ্গে শনাক্ত করা হয়।  পরিচিতি ঋগবেদে বলা হয়েছে, পৃথিবীর প্রথম উজ্জ্বল ও পবিত্র মহাআলোক থেকে বৃহস্পতির জন্ম যিনি সকল আঁধার দূরীভূত করেন।Bṛihaspati appears in the Rigveda (pre-1000 BCE), such as in the dedications to him in the hymn 50 of Book 4;ऋग्वेद: सूक्तं ४.५०, Wikisource (Sanskrit text of Rigveda) কোথাও কোথাও তার বিগ্রহে থাকে দন্ড ও পদ্ম এবং জপমালা।Coleman, Charles. Mythology of the Hindus, p. 133 মধ্যযুগীয় পুরাণ মতে বৃহস্পতি তারাকে বিবাহ করেন। তারা চন্দ্রের দ্বারা অপহৃত হন ও এক পুত্রের জন্ম দেন তার নাম বুধ। ব্রহ্মা চন্দ্রের উপর চাপ সৃষ্টি করেন তারাকে তাঁর স্বামী বৃহস্পতির নিকট ফিরিয়ে দিতে বাধ্য করেন।  ঋষি   আরও দেখুন    শুক্র (দেবতা)   তথ্যসূত্র   বিষয়শ্রেণী:পৌরাণিক চরিত্র বিষয়শ্রেণী:নবগ্রহ বিষয়শ্রেণী:জ্ঞানের ঈশ্বর বিষয়শ্রেণী:বৈদিক দেবদেবী বিষয়শ্রেণী:হিন্দু দেবতা
সিংড়া চলনবিল মহিলা ডিগ্রি কলেজ নাটোর জেলার সিংড়া উপজেলার শহরে অবস্থিত একটি মহিলা কলেজ।  ইতিহাস নারী শিক্ষার মানউন্নয়নে ১৯৯৫ সালে সিংড়া চলনবিল মহিলা ডিগ্রি কলেজকে উচ্চ মাধ্যমিকের পাঠদানের অনুমতি দেয়া হয়। উপজেলার একমাত্র মহিলা ডিগ্রি কলেজটিতে ২০০৫ সালে ডিগ্রি কোর্স চালু করা হয়।  বর্তমান  বর্তমানে কলেজে ডিগ্রির পর্যায়ে শিক্ষার্থীর সংখ্যা ৩৪৮জন এবং উন্মুক্ত বিশ্ববিদ্যালয়ে শিক্ষার্থীর সংখ্যা ২৪১ জন। শিক্ষক কর্মচারীর সংখ্যা ৪৫ জন।  তথ্যসূত্র  বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নাটোর জেলার মহাবিদ্যালয়
ক্রসউইন্ডস (KrossWindZ) কলকাতার একটি বাংলা ব্যান্ড। তারা ভারত ও বিশ্বের অনেক দেশে গান করেছে। তারা পল্লী সঙ্গীত কে নাগরিক সঙ্গীতে পরিনত করে একে জনপ্রিয় করার চেষ্টা করে যাচ্ছে।   সঙ্গীতের ধরন   এই দলটি মূলত প্রগতিশীল ফিউশন নির্ভর। এরা বিশ্বসঙ্গীত, লোকসঙ্গীত করে থাকে। বর্তমানে বান্ডটি আত্মিক ও কথা নির্ভর গানের দিকে বেশি ঝুঁকেছে।   সঙ্গীতের প্রেরণা   প্যাট মেথেনি, পণ্ডিত ভীমসেন যোশী, জনি মিচেল, বাসুদেব বাউল, গুলাম আলি, এরিক জনসন, স্টিং, ব্রায়ান এনো   ইতিহাস   ১৯৯০ সালে ব্যান্ডটি প্রতিষ্ঠিত হয় এবং বিভিন্ন কলেজের অনুষ্ঠানে গাইতে শুরু করে। এখন পর্যন্ত তারা ভারতের সব জায়গায় ভ্রমণ করে বিভিন্ন কলেজ অনুষ্ঠান ও স্টেডিয়াম কনসার্টে অংশগ্রহণ করেছে। এই দলটি বিভিন্ন আন্তর্জাতিক ব্যান্ডদল Herbie Hanock(USA), Sky High(SWEDEN), Tizian Jost(Germany), পণ্ডিত রমেশ মিশ্র(ভারতীয় সারঙ্গী বাদক), The Jazz Ambassadors(USA) এর সাথে কাজ করেছে। বিভিন্ন তথ্যচিত্র ও বিজ্ঞাপণচিত্রে ব্যান্ডটি অংশ নিয়েছে।   সদস্য    বিক্রমজিৎ(টুকিi) - লিড গিটার, ভোকাল, গানের কথা, প্রযোজক  চন্দ্রানী বন্দ্যোপাধ্যায় - লিড ভোকাল  রতনজিৎ - কি বোর্ড, একুস্টিক গিটার, ম্যান্ডোলিন, ভারতীয় লোকজ যন্ত্র   অ্যালবাম তালিকা    ধোঁয়া (২০০৬)  ঝিকো ঝিকো (২০০৪)  Music of the Globe (2003)  ভেবে দেখেছো কি? (২০০২)  One World (2002)  খ্যাপার গান (1999)  পথ গেছে বেঁকে (১৯৯৬)		  আবার বছর কুড়ি পরে (১৯৯৫)  Singles (1994)   আরো দেখুন   ভূমি  বিষয়শ্রেণী:বাংলা সঙ্গীত বিষয়শ্রেণী:বাংলা ব্যান্ড বিষয়শ্রেণী:ভারতের ব্যান্ড বিষয়শ্রেণী:বাঙালি সঙ্গীতজ্ঞ
thumb|হাজি খান্মাম্মাদভ হাজি দাদাশ অগলু খান্মাম্মাদভ () (জুন ১৫,১৯১৮ ডারবেন্ট – এপ্রিল ৭, ২০০৫, বাকু) ছিলেন একজন আজারবাইজানি এবং সোভিয়েত সুরকার। তিনি প্রথম আজেরি আঞ্চলিক গানের তারযুক্ত সরঞ্জাম টার এবং কামানছেহ  বিষয়ে রচনার জন্য বিখ্যাত।     প্রাথমিক জীবন  খান্মাম্মাদভ ডারবেন্ট ( বর্তমান নাম- দাগেস্তান, রাশিয়া) এ জন্মগ্রহণ করেন এবং ১০ বছর বয়সে টার নিয়ে শিক্ষা গ্রহণ শুরু করেন। ১৯৩২ সালে, তিনি একটি কঠিন অভিজ্ঞতা লাভ করেন; তার বাবা এবং চাচাকে গ্রেট পার্জ এর সময়কালে জমি দখলের অভিযোগে গ্রেফতার করা হয় এবং সাইবেরিয়াতে স্থায়ীভাবে নির্বাসিত করে। খান্মম্মাদভ মাধ্যমিক স্কুলের শিক্ষা লাভ শেষে, তার মা, যিনি ছয় সন্তান লালন পালনের জন্য সংগ্রাম করছিলেন, তাকে বাকুতে উযেয়ির হাজিবেয়ভের খোঁজে পাঠান। উযেইর হাজিবেয়ভ ছিলেন একজন আজারবাইজানি সুরকার যিনি তার শীল্পের পৃষ্ঠপোষকতা'র জন্য বিখ্যাত ছিলেন। প্রকৃতপক্ষে, হাজিবেয়ভ ছেলেটিকে বাসস্থানের যোগান দেন এবং সঙ্গীত প্রণোদিত হওয়ার পর তিনি আসাফ যেয়নালি সংগীত কলেজে নথিভুক্ত করান।   Famous People: Then and Now by Haji Khanmammadov   অবদান  খান্মাম্মাদভ তার প্রথম গান গোযাল পারি ("রূপবতী জলদেবী"), ১৯৪২ সালে সুরকরণ করেন। ১৯৪৬ সালে ঐকতান সঙ্গীতের প্রতিষ্ঠার জন্য তাকে তাবরিজ এ পাঠানো হয় যা তখন সোভিয়েতের আজারবাইজানি সরকার দ্বারা পরিচালিত হতো। কিন্তু আবেদনটি অপসারিত হওয়ার পর তিনি বাকুতে ফিরে আসেন। ১৯৪৭ সালে, খান্মাম্মাদভ আজারবাইজানি স্টেট কনজারভেটরিতে আঞ্চলিক গান এবং সংগীতের গঠনের উপর পড়াশুনা করতে ভর্তি করানো হয়। সেখানে তিনি যথাক্রমে হাজিবেয়ভ এবং গারা গারায়েভ দ্বারা শিক্ষা লাভ করেন। ১৯৫২ সালে তিনি স্নাতক লাভ করেন।  গারায়েভ তাকে তার স্নাতকের জন্য টার এবং ঐকতান সঙ্গীতের জন্য গান বিষয়ক রচনা লেখার আহ্বান করেন।   খান্মাম্মাদভ দুইটি সফল সঙ্গীত কমেডি রচনা করেন যথাঃ বির দাজিগা ("এক মিনিট", ১৯৬১; মাহারাম আলিযাদেহ লিরিক দেন)। এটি ছিল তেল কর্মীদের জীবন সম্পর্কে। এবং আরেকটি হলো বুতুন আর্লার ইয়াখশিদির ("সব স্বামীই ভাল", ১৯৭১; আলেক্সান্দ্‌র খালদেয়েভ এর লিরিক দেন)। এছাড়াও তিনি প্রায় ১৫০টি গান রচনা করেন, যার বেশিরভাগই যার বেশিরভাগই সোভাকাত আল্কবারভা এর দুঃখপূর্ণ কণ্ঠ কর্তৃক গাওয়ার জন্য নির্দিষ্ট করে রচনা করা হয়।  Haji Khanmammadov: Composed the First Concerto for Tar and Symphony by Matt O'Brien. Azerbaijan International. Summer 2005, #13.2  সুরকার হিসেবে কাজ করারা পাশাপাশি, খান্মাম্মাদভ আজারবাইজান মিউজিক্যাল কমেডি থিয়েটারে ১৯৪৪-১৯৪৮ পর্যন্ত পরিচালক, ১৯৫২ থেকে ১৯৫৪ পর্যন্ত আজারবাইজান স্টেট ফোক সং এন্ড ড্যান্স এন্সেম্বল এর শৈল্পিক পরিচালক এবং ১৯৬৬-১৯৬৮ পর্যন্ত আজারবাইজান স্টেট ফিলহারমনিক সোসাইটতে পরিচালক হিসেবে কাজ করেন।   Haji Dadash oghlu Khanmammadov . Eastbazar.info   স্বীকৃতি  খান্মাম্মাদভের আজারবাইজান সঙ্গীতে অবদান স্টেট লেভেলে স্বীকৃত। এছাড়াও তিনি কিছু পুরস্কার পান, যথাঃ আজারবাইজানের সম্মানিত কলা কর্মী (১৯৬৭), আজারবাইজানের জনগনের শিল্পী (১৯৮৮), আজারবাইজান স্টেট কনজারভেটরির অধ্যাপক (১৯৯৩), অর্ডার অব অনার (১৯৯৮) এবং ২০০১ সাল থেকে রাষ্ট্রপতীয় মাসিক সুবিধা লাভ করেন।  খান্মাম্মদ্ভ ৮৭ বছর বয়সে মৃত্যুবরণ করেন।    তথ্যসূত্র    বহিঃসংযোগ   Music by Haji Khanmammadov  বিষয়শ্রেণী:১৯১৮-এ জন্ম বিষয়শ্রেণী:২০০৫-এ মৃত্যু বিষয়শ্রেণী:২০শ শতাব্দীর পুরুষ সঙ্গীতজ্ঞ
350px|thumb|right|জাপানের ভূ-সংস্থানিক মানচিত্র thumb|শিনানো নদী নিগাতা শহরে জাপান একটি দ্বীপময় দেশ। দেশটি এশিয়ার পূর্ব উপকূল থেকে প্রসারিত হয়েছে। উত্তর থেকে দক্ষিণে চারটি মূল দ্বীপের নাম যথাক্রমে হোক্কাইদো, হনশু, শিকোকু এবং কিয়ুশু। কিয়ুশুর ৩৮০ মাইল দক্ষিণ-পশ্চিমে ওকিনাওয়া দ্বীপ অবস্থিত। এছাড়াও দ্বীপপুঞ্জটিতে আরও প্রায় ৩০০০ ক্ষুদ্র দ্বীপ রয়েছে। জাপানের প্রায় তিন-চতুর্থাংশ এলাকা পর্বতময়। প্রতিটি প্রধান দ্বীপের মধ্য দিয়ে একটি পর্বতশ্রেণী চলে গেছে। বিশ্বখ্যাত ফুজি পর্বত জাপানের সর্বোচ্চ পর্বত। জাপানের সমতল ভূমি খুব কম বলে অনেক পাহাড়-পর্বতের গায়েই একেবারে চূড়া পর্যন্ত চাষবাস করা হয়। জাপান প্রশান্ত মহাসাগরের একটি ভূমিকম্প এলাকাতে অবস্থিত বলে দ্বীপগুলিতে প্রায়শই নিম্ন আকারের ভূকম্পন অনুভূত হয় এবং আগ্নেয় তৎপরতা দেখতে পাওয়া যায়। প্রতি শতকেই বেশ কয়েকবার বড় আকারের ধ্বংসাত্মক ভূমিকম্প ঘটে থাকে। জাপানে প্রচুর উষ্ণ প্রস্রবণ আছে এবং এগুলিকে পর্যটনকেন্দ্র হিসেবে গড়ে তোলা হয়েছে।  জাপানের জলবায়ু অবস্থানভেদে বেশ ভিন্ন। হোক্কাইদো দ্বীপের সাপ্পোরোতে গ্রীষ্মকাল উষ্ণ এবং শীতকাল দীর্ঘ ও বরফময়। কিন্তু হনশু দ্বীপের মধ্য ও পশ্চিমভাগে অবস্থিত তোকিও, নাগয়া, কিয়োতো, ওসাকা এবং কোবে শহরের শীতকাল বেশ মৃদু এবং বরফ পড়ে না বললেই চলে। কিয়ুশু দ্বীপে শীতকাল মৃদু এবং গ্রীষ্মকালে বৃষ্টিপাত হয়। ওকিনাওয়া দ্বীপের জলবায়ু উপ-ক্রান্তীয় ধরনের।   জাপানের মানচিত্র   থাম্ব| জাপানের অঞ্চল এবং প্রিফেকচার উত্তর-পূর্ব (হোক্কাইডো) থেকে দক্ষিণ-পশ্চিম (রিউকিউ দ্বীপপুঞ্জ) অবধি জাপান আনুষ্ঠানিকভাবে আটটি অঞ্চলে বিভক্ত:    হোক্কাইডো  টোহোকু অঞ্চল  কান্তো অঞ্চল  চুবু অঞ্চল  কানসাই (বা কিনকি) অঞ্চল  চুগোকু অঞ্চল  শিকোকু  কিউশু  প্রতিটি অঞ্চলে বেশ কয়েকটি প্রিফেকচার রয়েছে, হোক্কাইডো অঞ্চল ছাড়া, যা শুধুমাত্র হোক্কাইডো প্রিফেকচার নিয়ে গঠিত।  অঞ্চলগুলি সরকারী প্রশাসনিক ইউনিট নয় তবে ঐতিহ্যগতভাবে বিভিন্ন প্রসঙ্গে জাপানের আঞ্চলিক বিভাগ হিসাবে ব্যবহৃত হয়ে আসছে। উদাহরণস্বরূপ, মানচিত্র এবং ভূগোলের পাঠ্যপুস্তক জাপানকে আটটি অঞ্চলে বিভক্ত করে; আবহাওয়ার প্রতিবেদনগুলি সাধারণত অঞ্চল অনুসারে আবহাওয়া প্রদান করে; এবং অনেক ব্যবসা এবং প্রতিষ্ঠান তাদের নামের অংশ হিসাবে তাদের নিজ অঞ্চল ব্যবহার করে ( কিনকি নিপ্পন রেলওয়ে, চুগোকু ব্যাংক, তোহোকু বিশ্ববিদ্যালয়, ইত্যাদি)। জাপানের আটটি উচ্চ আদালতের একখতিয়ার আটটি অঞ্চলের সাথে সঙ্গতিপূর্ণ নয়।  বিষয়শ্রেণী:জাপান বিষয়শ্রেণী:দেশ অনুযায়ী ভূগোল বিষয়শ্রেণী:এশিয়ার ভূগোল বিষয়শ্রেণী:জাপানের ভূগোল
চন্দননগর মহকুমা হুগলি জেলার একটি প্রশাসনিক মহকুমা, ভারতের পশ্চিমবঙ্গ রাজ্য।   অবস্থান  চন্দননগর মহকুমার একটি বড় অংশ হুগলি-দামোদর সমভূমির অংশ, হুগলি ও দামোদরের মধ্যে অবস্থিত কৃষ্ণ সমৃদ্ধ পলল সমভূমি। হুগলি বরাবর জমির সরু ফালা হুগলি ফ্ল্যাটের অংশ। পুরো অঞ্চলটি গাঙ্গেয় ব-দ্বীপের একটি অংশ। হুগলি একটি জলোচ্ছ্বাস নদী এবং এর উচ্চ পশ্চিম তীর রয়েছে। পর্তুগিজ, ডাচ, ফরাসী, ডেনিশ এবং ব্রিটিশদের উপর এই অঞ্চলে দুটি শতাব্দীরও বেশি সময় ধরে শিল্প, ব্যবসা-বাণিজ্য ছিল এবং ফলস্বরূপ হুগলি ফ্ল্যাটগুলি অত্যন্ত শিল্পায়িত হয়।   মহকুমা  হুগলি জেলা নিম্নলিখিত প্রশাসনিক মহকুমায় বিভক্ত:  thumb মহকুমা সদর দফতর ক্ষেত্রফল কিমি ২ জনসংখ্যা (২০১১) গ্রামীণ  জনসংখ্যা %  (২০১১) নগর জনসংখ্যা % (২০১১) চিনসুরঃ হুগলি-চুচুরা 1,148.15 1,657,518 68.63 31.37 চন্দননগর চন্দননগর 508.08 1,127,176 58.52 41.48 শ্রীরামপুর শ্রীরামপুর 422.45 1,469,849 26.88 73.12 আরামবাগ আরামবাগ 1,058.87 1,264,602 94.77 5.23 হুগলি জেলা চিনসুরঃ 3,149.00 5,519,145 61.43 38.57 ডান|থাম্ব|400x400পিক্সেল   প্রশাসনিক ইউনিট  চন্দননগর মহকুমায় ৫ টি থানা, ৩ টি কমিউনিটি ডেভলপমেন্ট ব্লক, ৩ টি পঞ্চায়েত সমিতি, ৪১ টি গ্রাম পঞ্চায়েত, ৩৫২ মৌজা, ৩৩৯ জন জনবহুল গ্রাম, ১ টি পৌরসভা, ৩ টি পৌরসভা এবং c টি আদমশুমারি শহর রয়েছে । একক পৌর কর্পোরেশন হলেন চন্দনারনগর পৌর কর্পোরেশন । পৌরসভাগুলি হলেন তারাকেশ্বর পৌরসভা, ভদ্রেশ্বর পৌরসভা এবং চ্যাম্পদানি পৌরসভা । সেন্সাস টাউন হল: Bargachhia, Balarambati, সিঙ্গুর, Nasibpur, Jagatnagar, বারুইপাড়া এবং বোড়াই । মহকুমার সদর দপ্তর চন্দননগরে রয়েছে ।   কলকাতা আরবান অগ্লোমারেশন  চন্দননগর মহকুমায় নিম্নলিখিত পৌর সংস্থা এবং পৌরসভাগুলি ২০১১ সালের আদমশুমারিতে কলকাতা নগর আগ্রাসনের অংশ ছিল: চন্দননগর (এম কর্প) , ভদ্রেশ্বর (এম) এবং চম্পদানি (এম)।   থানা  চন্দননগোর মহকুমার থানাগুলিতে নিম্নলিখিত বৈশিষ্ট্য এবং এখতিয়ার রয়েছে: থানা এলাকা আচ্ছাদিত কিমি ২ পৌর শহর সিডি ব্লক তারকেশ্বর n / a তারকেশ্বর তারকেশ্বর হরিপাল n / a - হরিপাল সিঙ্গুর n / a - সিঙ্গুর ভদ্রেশ্বর n / a ভদ্রেশ্বর, চম্পদনী, চন্দননগর (আংশিক) সিঙ্গুর চন্দননগর n / a চন্দননগর -   ব্লক  চন্দননগোর মহকুমায় সম্প্রদায়গত ব্লকগুলি হ'ল: thumb সিডি ব্লক সদর দফতর ক্ষেত্রফল কিমি ২ জনসংখ্যা (২০১১) এসসি % এসটি % হিন্দু % মুসলিম % স্বাক্ষরতা হার % জনগণনা শহর তারকেশ্বর তারকেশ্বর 119.93 179,148 23.63 5.04 88.94 10.20 79.96 - হরিপাল খামারচণ্ডী 184.42 261,073 28.03 6.70 78.42 20.39 78.59 ঘ সিঙ্গুর সিঙ্গুর 164.85 276,413 17.02 1.47 90.72 8.92 84.07 ।   ব্লক মানচিত্র    তথ্যসূত্র   বিষয়শ্রেণী:হুগলি জেলার মহকুমা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পশ্চিমবঙ্গের মহকুমা